

 Z A P I S N I K

30. sjednice Vijeća Mjesnog odbora Klaka,

održane 20. studenog 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić

NENAZOČNI ČLANOVI VIJEĆA: Domagoj Cindrić, Petra Horvat
Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.


U raspravi sudjeluju Toma Kukoč, Hrvoje Telišman, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić.
S jednim suzdržanim glasom (Marko Ivandić) Vijeće prihvaća tekst Zapisnika 29. sjednice Vijeća, održane 23. listopada 2023. bez izmjena.
                                                  D N E V N I   R E D:

    1. Financijski plan Mjesnog odbora Klaka za 2024.

    2. Plan malih komunalnih akcija Mjesnog odbora Klaka za 2024.

    3. Prijedlog radova na održavanju nerazvrstanih cesta Mjesnog odbora Klaka – donošenje zaključka
    4. Jednokratno korištenje prostora mjesne samouprave Zdenka Škreba 3, uz naknadu – donošenje zaključka
    5. Prijedlog za postavljanje javne rasvjete između Ulice Vebera Tkalčevića i Ulice Antuna Kuzmanića – donošenje zaključka
    6. Prijedlog za postavljanje klupa u Grižanskoj ulici – donošenje zaključka
    7. Pitanja, prijedlozi i obavijesti.                                                                                                          

Ad 1. Financijski plan Mjesnog odbora Klaka za 2024.
Zbog nepotpunih materijala rasprava se odgađa za iduću sjednicu.
Ad 2.  Plan malih komunalnih akcija Mjesnog odbora Klaka za 2024.

Zbog nepotpunih materijala rasprava se odgađa za iduću sjednicu.
Ad 3. Prijedlog radova na održavanju nerazvrstanih cesta Mjesnog odbora Klaka
Zaključak će biti donesen nakon donošenja Plana malih komunalnih akcija Mjesnog odbora Klaka za 2024.
Ad 4. Jednokratno korištenje prostora mjesne samouprave Zdenka Škreba 3, uz naknadu 

Članovi Vijeća primili su pisani materijal uz poziv.

Vijeće jednoglasno, bez rasprave, donosi
Z A K LJ U Č A K
o jednokratnom korištenju prostora Mjesnog odbora Klaka uz naknadu

I. Vijeće odobrava Filipu Prelčecu iz Zagreba, Aleja Blaža Jurišića 19, korištenje prostora Mjesnog odbora Klaka, Zdenka Škreba 3, dvorana, ukupne površine 91m², povodom proslave dječjeg rođendana, dana 16. prosinca 2023. u vremenu od 16,00 do 22,00 sata.

II. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn/m².
Ad 4. Prijedlog za postavljanje javne rasvjete između Ulice Vebera Tkalčevića i Ulice Antuna Kuzmanića

Članovi Vijeća primili su pisani materijal uz poziv.

U raspravi sudjeluju Toma Kukoč, Hrvoje Telišman, Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić.

Vijeće jednoglasno donosi

Z A K LJ U Č A K
o prijedlogu za postavljanje javne rasvjete između Ulice Vebera Tkalčevića i Ulice Antuna Kuzmanića
I. Razmotren je prijedlog građana za postavljanje javne rasvjete na putu između Ulice Vebera Tkalčevića i Ulice Antuna Kuzmanića.

II. Vijeće je uvidom na terenu utvrdilo da na putevima između ulica Vebera Tkalčevića i Ulice Antuna Kuzmanića te Antuna Kuzmanića i Augusta Musića nema javne rasvjete, te da postoje stupovi s razvedenim kabelima.

III.  Vijeće je suglasno s postavljanjem javne rasvjete te traži da se prethodno od vlasnika pripadajućih parcela zatraži suglasnost za postavljanje rasvjete.

IV. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove.

Ad 5. Prijedlog za postavljanje klupa u Grižanskoj ulici
Članovi Vijeća primili su pisani materijal uz poziv.

Vijeće jednoglasno donosi

Z A K LJ U Č A K
o prijedlogu za postavljanje klupa u Grižanskoj ulici
I. Vijeće je suglasno s prijedlogom postave klupa u Grižanskoj ulici.

II. Vijeće  predlaže 2 lokacije:
1. Jedna klupa kod autobusne stanice, na istočnoj strani Grižanske ulice, između Ulice Josipa Hamma i Ulice Augusta Musića
2. Jedna klupa kod autobusne stanice, na zapadnoj strani Grižanske ulice, između ulice Josipa Hamma i Ulice Zdenka Škreba.


 Klupe je potrebno postaviti van moguće lokacije budućih nadstrešnica.

III. Prije postave klupa, od Vijeća je potrebno zatražiti odobrenje konačne lokacije.
Budući da nitko više ne traži riječ, predsjednik zaključuje sjednicu.

Završeno  u 19,10 sati.

KLASA: 024-08/23-003/2217

URBROJ: 251-13-11-5/010-23-2
Zagreb, 20. studenog 2023.

Zapisnik sastavio Toma Kukoč,

predsjednik Vijeća

   Vijeća Mjesnog odbora 





















Toma Kukoč

